**Skriv vedr. deltagelse på FABLAB @school.**Jeg er pædagog og er startet på FABLAB @school uddannelsen fra skoleåret 2022/2023 med afslutning efter 2023/2024 skoleåret.

Det har været utroligt givende for mig og mit pædagogiske arbejde, samt mulighederne for udvikling i den daglige praksis ved at være startet som FABLAB-pioner. Jeg havde en stor interesse for elektronik og teknologier i forvejen, men min forforståelse endte med at blive udvidet gevaldigt og synsvinklen for hvad der er muligt at lave gennem relevant og faglig undervisning, sparring med de andre pionerer samt hands-on arbejde; som fx at samle 3D-printeren og trial and error ifm. Forskellige produkter.

Gennem målrettet undervisning og læsning er vi blevet rustet til selv at blive teknologiske formidlere ude i praksis, hvorpå vi kan forberede børn og unge på en mere digitaliseret hverdag i samfundet. Nogle af de mest bemærkelsesværdige oplevelser jeg har haft er til FabLearn, hvor der var en masse interessante udstillinger og workshops, der satte nogle nye tanker og perspektiver i gang ift. Brugen af teknologier i den pædagogiske praksis.

Pioneruddannelsen er uden tvivl noget, som har styrket min pædagogiske værktøjskasse og jeg er allerede godt i gang med at bruge min nye viden i mit daglige arbejde.

Sebastian Fabienke, pædagog Dalby Skole, Kolding